अध्यात्मवाद जीवन का वह तत्वज्ञान है जिस पर हमारी भीतरी-बाहरी उन्नति, समृद्धि, सुख एवं शांति निर्भर है। यह वह विज्ञान है, जिसकी जानकारी के बिना भूतल के समस्त वैभव निरर्थक हैं और जिसका थोड़ा-सा भी ज्ञान प्राप्त हो जाने पर जीवन आनन्द से ओत-प्रोत हो जाता है। आध्यात्मिक चिन्तन के बिना मनुष्य में विनीत भाव नहीं आता और न उसमें अपने आपको सुधारने की क्षमता रहती है। आध्यात्मिक चिन्तन चिंताओं के निवारण का सर्वोत्तम उपाय है। इस चिंतन से मनुष्य वर्तमान में रहना सीखता है और अपने भीतर रहने वाली अमिट शक्ति का ज्ञान प्राप्त करता है।